Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 287

(19) A szerzõdés szerinti áruk és szolgáltatások ügynök általi és a megbízó megbízásából történõ eladása vagy megvásárlása feltételeinek szabályozásán túl az ügynöki megállapodások gyakran tartalmaznak rendelkezést az ügynök és a megbízó közötti kapcsolatra vonatkozóan. Így különösen olyan rendelkezést tartalmazhatnak, amely megtiltja a megbízónak, hogy más ügynököket is megbízzon egy adott ügylettípus, vevõkör vagy terület vonatkozásában (kizárólagos ügynöki rendelkezések) és/vagy megtiltja az ügynöknek, hogy ügynöki vagy forgalmazói feladatot lásson el a megbízó versenytársainak megbízásából (versenytilalomra vonatkozó rendelkezések). A kizárólagos ügynöki rendelkezések csak a márkán belüli versenyre vonatkoznak és általánosságban nincsen versenykorlátozó hatásuk. A versenytilalomra vonatkozó rendelkezések — ideértve a megállapodás hatályának megszûnése utáni versenytilalomra vonatkozó rendelkezést — a márkák közötti versenyt érintik és sérthetik a 81. cikk (1) bekezdését, ha a szerzõdés 2002/34/II. szám szerinti áruk vagy szolgáltatások vételének vagy eladásának érintett piacáról való kizáráshoz vezetnek (lásd a VI.2.1. szakaszt).

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes